Document ID: /roh_data/filtered/fineweb-2-filterrobots_roh.jsonl.gz/62269

Stadis Unids: Sanders di gea tar Clinton
- Venderdi, 24.6.2016, 15:10
Bernie Sanders vul sustegnair il november Hillary Clinton en il cumbat per il presidi american. Quai ha ditg il rival intern dals democrats ad in emettur da televisiun.
Igl è stà l'emprima giada che Sanders è s'exprimì uschia. El ha repetì ch’el saja pront da far tut per evitar ad in president Trump. Il senatur da Vermont aveva tegnì paroli ditg e lung a l'anteriura ministra da l'exteriur Clinton. Per sias posiziuns sanestras avev'el survegnì da bler consentiment.
Sanders n'è anc betg sortì uffizialmain dal cumbat pre-electoral, perquai ch'el vul mantegnair il squitsch tematic sin sia partida. En ses cumbat electoral n’ha el betg mo gudagnà dapli stadis che spetgà ma era procurà cun sia – en atgna dicziun - «revoluziun politica» tar blera glieud giuvna per grond entusiassem.
RR novitads 15:00